[[Fil:George Gamow tower.jpg|thumb|right|Den ene af Gamow Towers]]
== Forskelligt ==
* Med en højde på 190,5 cm og en vægt på 102 kg var Gamow en monumental skikkelse, der samtidig var kendt for sin udprægede humoristiske sans, der var drilsk og gavtyveagtig med indslag af "practical jokes". En journalist fra [[United Press International|United Press]] beskrev ham engang som "den eneste videnskabsmand i Amerika med virkelig sans for humor".
* Før sin afhopning var han højt anset i Sovjetunionen og blev på et tidspunkt udnævnt til officer i [[Den Røde Hær]], hvilket formentlig afholdt USA fra at lade ham arbejde på [[Manhattan Project|Manhattan-projektet]] under [[2. verdenskrig]]. Amerikanerne faldt åbenbart ikke for det argument, at Gamows officersrang kun var givet med henblik på, at han kunne undervise soldater i videnskabelige emner, og at USSR havde dømt ham til døden for hans afhopning.
* Han er hædret ved, at de to højeste bygninger ved Colorados universitet kaldes Gamow-tårnene (Gamow Towers). De udgår begge fra fysik-bygningen.
Historie